
nummer  17  1.  SEPTEMBER  1923 


72.   AARGANG 


OM  SPIRITISME. 

(Uddrag  af  en  Tale  holdt  af  Biskop  C.  W.  Nibley  i  Tabernaklet  i 
Salt  Lake  City  den  13.  Maj  1923.) 


Jeg  ønsker  at  sige  nogle  faa  Ord  om  et  Emne,  hvortil  der 
hentydes  i  Esajas  8.  Kapitel,  19.  og  20.  Vers: 

»Og  naar  de  ville  sige  til  eder:  søger  til  Spaakvinderiie  og 
til  Tegnsudlæggerne,  som  hviske  og  mumle,  da  siger:  skal 
ikke  et  Folk  søge  til  sin  Gud?  skal  man  søge  til  de  Døde  for 
de  Levendes  Skyld? 

Til  Loven  og  til  Vidnesbyrdet!  dersom  de  ikke  tale  saaledes, 
da  er  der  intet  Lys  i  dem.« 

Dette  Skriftsted  er  i  Overensstemmelse  med  en  Udtalelse  af 
Verdens  Frelser,  medens  han  var  paa  Jorden,  hvilken  lyder 
saaledes: 

»Høre  de  ikke  Moses  og  Profeterne,  da  lade  de  sig  heller 
ikke  overbevise,  om  nogen  opstaar  fra  de  Døde.«  (Luk.  16:  31.) 

Sidste  Fredag  Aften  lyttede  jeg  til  et  Foredrag  i  denne  Byg- 
ning om  Spiritisme  og  aandelige  Tilkendegivelser.  Jeg  maa 

sige,  at  jeg  gik  skuffet  bort  fra  dette  Foredrag  —  skuffet  over, 
at  jeg  ikke  havde  modtaget  noget  nyt.  Foredragets  Hoved- 
indhold gik  ud  paa  at  paavise,  at  der  er  et  Liv  efter  Døden,  og 
at  afdøde  Menneskers  Aander  kan  komme  tilbage  og  meddele 
sig  til  Mennesker  i  Kødet.  Foredragsholderen,  der  uden  Tvivl 
var  oprigtig,  forsøgte  at  bevise  dette. 

At  der  er  et  Liv  efter  Døden,  var  ikke  en  ny  Lære  for  mig 
eller  for  nogen  anden  Sidste-Dages  Hellig,  thi  dette  tror  vi 
aldeles  bestemt  og  uforbeholdent.  Men  at  Aanderne  af  dem, 
som  har  forladt  dette  Liv,  faar  Tilladelse  til  at  vende  tilbage 
og  meddele  sig  i  en  saadan  Udstrækning,  som  Foredragsholde- 
ren vilde  give  det  Udseende  af,  det  tror  jeg  absolut  ikke.  At 
aandelige  Tilkendegivelser  har  fundet  Sted  overfor  Mennesker, 
der  lever  i  denne  Verden,  vil  enhver  sikkert  kunne  indrømme. 
Men  vi  véd,  der  er  baade  gode  og  daarlige  Aander.  De  gode 
Aander  vil  ikke  forsøge  at  bedrage  os;  de  daarlige  vil  maaske 
prøve  derpaa. 

Jeg  tror  ikke,  det  vilde  gøre  min  Tro  paa  et  Liv  efter  Døden 
stærkere,  dersom  jeg  skulde  modtage  saadanne  aandelige  Til- 
kendegivelser, thi  jeg  er  af  den  fulde  og  faste  Mening,  at  der- 
som et  Menneske  ikke  vil  tro  Moses  og  Profeterne,  dersom 
han  ikke  vil  underkaste  sig  Loven  og  Vidnesbyrdet,  saaledes 
som  disse  er  overleveret  til  os  i  Bibelen  og  i  denne  de  sidste 
Dages  Uddeling  gennem  Profeten  Joseph  Smith,  hvem  Her- 
ren oprejste,  da  vil  han  heller  ikke  tro,  selv  om  nogen  opstod 
fra  de  Døde,  ejheller  vilde  han  tro,  selv  om  han  modtog  et 
Tusinde  Aandebesog. 

Kendsgerningen  er,  at  Øjet  kan  vildlede  os,  Øret  kan  tage 
fejl,  men  den  stille,  hviskende  Stemmes  Vidnesbyrd,  den  For- 
visning, der  kommer  med,  hvad  vi  kalder  den  Helligaands 
Indflydelse,  er  sikrere  og  mere  bestemt  end  det,  der  ses  med 
Øjet  og  hores  med  Øret. 

Da  Joseph  Smith,  under  sit  forste  Forsøg  paa  at  bede  med 
lydelig  Røst,  gik  ud  i  Lunden  ved  Palmyra,  New  York,  og  bad 
Herren  aabenbare  og  tilkendegive  for  ham  den  rette  Vej,  blev 


259 


han  grebet  af  Mørkets  Magter,  der  søgte  at  underkue  ham. 
Her  er  hans  Ord  om  denne  Begivenhed: 

»Efter  at  jeg  var  kommen  til  det  Sted,  hvor  jeg  før  havde  be- 
sluttet at  gaa  hen,  og  havde  set  mig  omkring  og  fundet  mig  alene, 
knælede  jeg  ned  og  begyndte  at  opsende  mit  Hjertes  Ønsker  til 
Gud.  Næppe  havde  jeg  gjort  dette,  før  jeg  blev  greben  af  en  Magt, 
der  ganske  overvældede  mig  og  havde  en  saadan  forbavsende  Ind- 
flydelse over  mig,  at  den  bandt  min  Tunge,  saa  jeg  ikke  kunde  tale. 
Et  tykt  Mørke  omgav  mig,  og  det  forekom  mig  en  kort  Tid,  som  om 
jeg  pludselig  skulde  tilintetgøres. 

Men  jeg  anvendte  alle  mine  Kræfter  for  at  anraabe  Gud  om  at 
udfri  mig  af  denne  Fjendes  Magt,  som  havde  overvældet  mig,  og 
i  det  Øjeblik,  da  jeg  var  ved  at  synke  i  Fortvivlelse  og  overgive 
mig  til  Tilintetgørelse  (ikke  en  indbildt  Tilintetgørelse,  men  til  et 
virkeligt  Væsens  Magt  fra  den  usete  Verden,  hvilket  havde  en  saa 
forfærdelig  Kraft,  som  jeg  aldrig  før  havde  erfaret  hos  noget  Væ- 
sen), netop  i  dette  forfærdelige  Øjeblik  saa  jeg  en  Lysstøtte  lige 
over  mit  Hoved  klarere  end  Solen,  hvilken  dalede  ned,  indtil  den 
faldt  paa  mig. 

Ikke  saa  snart  saa  jeg  den,  før  jeg  følte  mig  befriet  fra  den 
Fjende,  som  holdt  mig  bunden.  Da  Lyset  hvilede  paa  mig,  saa  jeg 
to  Personer,  hvis  Skonhed  og  Herlighed  overgaar  al  Beskrivelse, 
staaende  over  mig  i  Luften.  En  af  dem  talede  til  mig,  kaldte  mig 
ved  Navn  og  sagde,  idet  han  pegede  paa  den  anden:  »Denne  er 
min  Søn,  hør  ham.« 

Dette  foregik  midt  paa  Dagen.  Og  De  ser  af  denne  Beret- 
ning, at  den  første  Tilkendegivelse  af  de  usete  Magter  var 
Mørke,  Ruin  og  Ødelæggelse,  men  denne  Magt  maatte  vige 
for  den  hojere  Tilkendegivelse  af  Lys,  Herlighed  og  Glans, 
der  omgav  Faderens  og  Sønnens  Aabenbarelse.  Ingen  Sluk- 
ning af  Lamper  eller  Famlen  i  Mørke,  men  Lys,  ja,  en  herlig 
Straaleglans  indhyllede  den  unge  Profet.  Dette  er  Forskellen 
mellem  Mørkhedens  Magter  og  den  levende  Guds  Aands  Magt 
og  Lys. 

Jeg  tror  paa  denne  Beretning  fremsat  af  den  unge  Profet. 
Ethvert  Ord  er  sandt,  og  jeg  har  aldeles  ingen  Tvivl  med 
Hensyn  til  disse  Mørkhedens  Magters  Tilværelse  —  disse 
usete  Kræfter,  der  ikke  kan  gøre  sig  gældende  i  Lyset,  men 
kun  optræder  i  Mørke. 

Her  var  en  Aabenbarelse,  der  havde  Betydning.  Intet  le- 

vende  Menneske  var  paa  den  Tid  i  Stand  til  at  sige  noget  med 
Vished  om  Guds  Personlighed  eller  havde  sikker  Kundskab 
om,  at  han  levede;  men  i  denne,  den  største  himmelske  Til- 
kendegivelse, blev  Faderen  og  Sønnen  aabenbaret,  og  Aar- 
hundreders  Uklarhed  og  Forvirring  angaaende  denne  store  og 
yderst  vigtige  Sag  blev  paa  én  Gang  og  for  stedse  fejet  til  Side. 
Nyt  Lys  var  kommen  til  Verden,  som  denne  i  sorgelig  Grad 
trængte  til.  Jeg  er  ligesaa  fast  overbevist  om  Sandheden  af 
Joseph  Smiths  Erklæring,  tror  jeg,  som  Joseph  Smith  var 
selv.  Og  det  samme  er  Hundredtusinder  af  Sidste-Dages  Hel- 
lige. 

Hvorledes  har  de  modtaget  denne  faste  Overbevisning? 
Gennem  at  modtage  Loven  og  Vidnesbyrdet  gennem  Moses 
og  Profeterne  og  ved  at  gøre  Faderens  Vilje,  saaledes  at  de 
kan  vide,  at  Læren  er  sand.  Dette  den  Helligaands  Vidnes- 
byrd er  sikkert  og  vist,  og  et  Menneske,  der  ikke  kan  mod- 
tage, hvad  Verdens  Frelser  har  givet,  vil  heller  ikke  tro  Lo- 
ven og  Vidnesbyrdet,  Moses  og  Profeterne.  Han  vil  ikke  tro, 
selv  om  en  skulde  opstaa  fra  de  Døde. 

Sagde  vor  Foredragsholder  noget  til  os  den  anden  Aften  om 
at  paakalde  Herren  i  Bon?  Var  der  noget  i  alt  det,  han  sagde, 
der  i  nogen  Maade  vidnede  om,  at  Jesus  er  Kristus?  Ikke  et 
Ord,  ikke  en  Stavelse  antydede  noget  i  den  Retning.  Men  saa 
fik  vi  til  Gengæld  paa  Lærredet  at  se,  blandt  andre  Ting,  det 
Hus  ved  Palmyra,  New  York,  hvor  Fox  Søstrene  levede,  og 
hvor  de  første  Bankeaander  optraadte  i  vor  Tid. 

I  alt,  hvad  Naturen  og  Naturens  Gud  har  tilvejebragt,  ser 
vi  den  mest  fuldkomne  Organisation.  Enhver  Plante  og 
Blomst,  som  vokser,  repræsenterer  den  mest  fuldkomne  Sy- 
metri  og  Orden.  Jorden  selv  er  et  Organisationens  Vidunder. 
Og  Mennesket  —  det  mest  vidunderlige  af  alle  Skaberens 
Mesterværker. 

Men  hørte  vi  forleden  Aften  noget  om  Organisation,  Orden 
eller  Love  vedrorende  disse  aandelige  Tilkendegivelser,  der 
modtages  i  Mørke  og  ikke  i  Lys?  Ikke  et  Ord  om  denne  nød- 
vendige Egenskab,  der  er  saa  uundværlig  i  alt  —  i  Stats- 

styrelsen,  i  Livet  og  i  Familien.  Til  alle  Sider  ser  vi  Nødven- 
digheden af  Organisation  og  ordensmæssige  Bestræbelser. 
Men  ikke  et  Ord  om  dette  vigtige  Emne  hørte  vi  i  Foredraget 
om  Spiritisme.  (Fortsættes). 


DAABSHANDLINGEN. 

(Af  Præsident  David  O.  McKay  i  »Mill.  Star«.) 

Daab  horer  til  »Evangeliets  forste  Principper  og  Ordinan- 
cer«.  Som  en  Kirken  tilhorende  Ceremoni  er  den  tydeligt 
klassificeret  som  en  Ordinance  eller  Anordning.  Uagtet  den  i 
strengeste  Forstand  ikke  kan  betragtes  som  et  Princip  eller 
en  Grundsætning  i  samme  Betydning  som  Tro,  Omvendelse, 
Kærlighed  o.  s.  v.  er  Principper,  saa  er  den  dog  dette  alligevel, 
eftersom  den  er  en  Lov  fastsat  ved  guddommelig  Befaling. 
Det  er  imidlertid  blot  som  en  Ordinance,  at  den  i  Alminde- 
lighed omtales. 

Selv  i  denne  mere  iøjnespringende  og,  vi  kan  sige,  over- 
fladiske Henseende,  indbefatter  Daaben  altid  visse  grund- 
læggende Principper  for  aandelig  Vækst.  Tre  af  disse  er  Op- 
rigtighed, Troskyldighed  og  Renhed:  Oprigtighed,  »Moderen 
til  en  ædel  Familie  af  Dyder«;  Troskyldighed  og  Renhed,  »de 
to  Vinger,  med  hvilke  Mennesket  hæver  sig  over  Jorden  og 
alle  midlertidige  Forhold«. 

Disse  tre  Dyder  bor  enhver  være  i  Besiddelse  af,  som  ønsker 
at  modtage  denne  hellige  Handling.  I  Oprigtighed  bør  han 
ydmyge  sig  for  sin  Skaber  og  med  et  angergivent  og  sonder- 
knust  Hjerte  erkende  sine  Synder  og  Vildfarelser  og  lægge 
for  Dagen  et  Ønske  om  at  leve  et  nyt  Liv.  Han  maa  ikke  have 
nogen  egentlig  Hensigt.  Han  bør  »oprigtigt  onske  at  komme  i 
Samfund  med  Gud«,  at  blive  regnet  med  blandt  hans  Folk  og 
»at  bære  andres  Byrder,  saa  at  de  kan  blive  lette«.  Kun  paa 
denne  Maade  kan  den  sande  Omvendelses  evige  Princip  blive 
lagt  for  Dagen. 

Renhed  folger  med  sand  Omvendelse.  Den  »forener  med  og 
ejer  Gud«.  Det  er  de  rene  af  Hjertet,  som  skal  se  Gud.  Intet 

urent  Hjerte,  om  end  dobt  et  Hundrede  Gange,  kan  nærme  sig 
ham. 

Troskyldighed  er  den  rette  Hensigts  Kendetegn.  Den  til- 
skynder Sjælen  til  Lydighed  og  renser  den  fra  ethvert  Ønske 
om  Selvophøjelse,  Ros,  personlig  Ære  eller  jordiske  Fordele. 
Hvor  den  rette  Hensigt  er  til  Stede,  er  der  kun  et  inderligt 
Ønske  om  at  efterkomme  en  af  Guds  Befalinger. 

Ej  heller  er  det  i  Hensigten  alene,  at  denne  Ukunstlethed  er 
lagt  for  Dagen,  men  ligeledes  i  selv  Udførelsen  af  Ordinancen. 
Alle  den  hellige  Skrifts  Beretninger  om  Daab  bærer  Vidnes- 
byrd herom.  Tag  for  Eksempel  Jesu  Daab  i  Jordan;  Gildin- 
gens Daab,  udført  af  Philip;  Arrestforvarerens  Daab,  af  Pau- 
lus og  Silas;  Kornelius  og  hans  Husstand,  af  Peter;  Helam  og 
andre,  af  Alma,  o.  s.  v.  Alle  disse  Tilfælde  synes  at  have  ud- 
mærket sig  ved  den  enkle,  ligefremme  og  dog  ærbodige  Maade, 
hvorpaa  de  udførtes.  Der  er  intet  sagt  om  Forberedelses- 
perioder eller  om  højtidelige  og  unødvendige  Ceremonier.  Tro 
paa  den  Herre  Jesus  Kristus,  Omvendelse  fra  Synd  og  et  op- 
rigtigt Ønske  om  at  blive  forenet  med  Guds  Folk  var  de  eneste 
nødvendige  Forberedelser. 

Det  vil  være  godt  for  Kirkens  Ældster  altid  at  have  denne 
Ukunstlethed  for  Øje  ved  Udførelsen  af  denne  evangeliske 
Ordinance.  Undgaa  at  forbinde  den  med  nogen  som  helst  Ce- 
remoni, der  i  mindste  Maade  kan  virke  forstyrrende.  Der  er 
allerede  dem,  der  mener,  at  Bønnen,  »Indvielsen  af  Vandet«, 
er  en  nødvendig  Del  af  Handlingen;  andre  tror,  at  en  forud  - 
gaaende  Gudstjeneste  bør  holdes,  ligesom  igen  andre  hævder, 
at  Personen  bør  »ledes«  ud  i  Vandet  og  tilbage  op  af  Vandet, 
hvilket  er  unyttig  Tidsspilde,  især  hvor  et  større  Antal  Per- 
soner skal  døbes. 

Alle  saadanne  Enkeltheder  er  unødvendige,  de  hverken  for- 
øger eller  forringer  selve  Ordinancens  Validitet.  Der  er  imid- 
lertid den  Fare  forbundet  hermed,  at  disse  overflødige  Cere- 
monier muligvis  kan  blive  saa  nøje  forbundne  med  selve 
Handlingen,  at  de  tilsidst  ikke  kan  adskilles  fra  den.  Det  vor- 
dende Medlem  bør  naturligvis  altid  modtage  passende  Under- 


263 


visning  før  Daaben  og  Vigtigheden  af  det  Skridt,  han  staar  i 
Begreb  med  at  gore,  forklares  for  ham;  og  selvfølgelig  er  Bon 
altid  passende  for  alle  hellige  Handlinger. 

Jesus  blev  døbt  af  Johannes  for  »at  fuldkomme  al  Retfær- 
dighed«, »men  Farisæerne  og  de  Lovkyndige  har  foragtet 
Guds  Raad  med  dem  selv,  idet  de  ikke  blev  døbte  af  ham«. 

Til  Nikodemus  sagde  Jesus:  »Uden  nogen  bliver  født  af 
Vand  og  Aand,  kan  han  ikke  komme  ind  i  Guds  Rige«. 

Til  Kirkens  Medlemmer  i  Almindelighed  skrev  Peter:  »For 
I  er  alle  Guds  Børn  ved  Troen  paa  Jesus  Kristus.  Thi  saa 
mange  af  eder,  som  er  blevne  døbte  til  Kristus,  har  paataget 
sig  Kristus.  Hvilket  nu  ogsaa  frelser  eder  i  sit  Modbillede  som 
Daab  ved  Jesu  Kristi  Opstandelse«. 

I  disse  tre  Henvisninger  fremsættes  tydeligt  Daabshandlin- 
gens  tredobbelte  Hensigt: 

1.  En  Ordinance  indstiftet  af  Gud  selv  og  nøje  forbunden 
med  Retfærdighedens  evige  Princip,  hvor  Adlydelsen  af  denne 
Lov  er  nødvendig  til  Menneskenes  Frelse. 

2.  En  Indlemmelsesceremoni  eller  Indgangsdør  til  Guds 
Rige. 

3.  Et  smukt  og  ophøjet  Symbol  paa  det  gamle  Menneskes 
Begravelse  med  alle  dets  Synder  og  Skrøbeligheder  og  dets 
Opstandelse  til  et  nyt  og  bedre  Liv. 

Daabens  Ordinance  er  en  Guds  Lov,  og  Adlydelsen  af  den  i 
Oprigtighed,  i  Renhed  og  med  et  ydmygt  Sind  vil  uvægerligt 
bringe  den  lovede  Velsignelse,  nemlig  Trøsteren  eller  Sand- 
hedens Aand,  som  aldrig  kan  modtages  af  dem,  der  »forandre 
Budene  og  overtræde  Loven«.  Mennesker  kan  spotte  og  latter- 
liggøre Daaben  og  tvivle  om  dens  Nyttevirkning,  men  des- 
uagtet vedbliver  den  for  evigt  at  være  ikke  blot  den  smuk- 
keste symbolske  Handling,  der  kendes,  men  ogsaa  en  af  de 
mest  virkningsfulde  Love  henhørende  til  Menneskets  Frelse. 
Ved  Daaben  som  ved  alle  andre  Ting  burde  alle  Mennesker 
følge  ham,  der  sagde: 

»Jeg  er  Verdens  Lys;  den,  der  følger  mig,  skal  ikke  vandre 
i  Mørke,  men  have  Livets  Lys.« 

Nu  er  vi  i  Hostens  Tid,  Havernes  og  Markernes  rige  Ud- 
bytte bliver  indsamlet  og  bragt  i  Lader  for  at  tjene  til  Fode 
for  Mennesker  og  Dyr  gennem  den  kommende  Vinter.  Men- 
nesket har  plojet,  plantet  og  dyrket,  men  Gud  har  givet 
Væksten.  Han  er  den  store  Forsørger  og  gennem  de  evige 
Naturloves  Virksomhed,  hvilke  han  har  skabt,  modtager 
Menneskene  alle  Livets  Nødvendigheder  her  paa  Jorden  — 
modtager  alle  disse  direkte  fra  Gud,  hvad  enten  de  erkender 
det  eller  ej. 

Han  minder  os  om  sin  Tilværelse  gennem  enhver  levende 
Ting  i  Naturen,  thi  med  al  vor  Lærdom  og  al  vor  Videnskab 
og  Snille  kan  vi  ikke  uden  Guds  Hjælp  faa  et  eneste  Frokorn 
til  at  vokse  eller  give  et  Græsstraa  Liv.  Dersom  Gud  skulde 
undlade  blot  en  eneste  Gang  at  give  det  Liv,  som  Mennesket 
ikke  selv  kan  skabe,  dersom  han  tilbageholdt  sin  livgivende 
Kraft  fra  Jorden  blot  en  enkelt  Sommer,  vilde  hele  Menneske- 
slægten sulte  ihjel  trods  al  vor  Videnskab,  industrielle  Fore- 
tagender og  vor  højtpriste  Opfindsomhed. 

Men  Gud  svigter  aldrig.  Hvert  Aar  har  Sommer  og  Host, 
og  medens  Hostfolkene  er  i  Arbejde,  og  Afgrøden  køres  ind, 
er  det  kun  naturligt,  at  vi  vender  vore  Tanker  til  ham,  som 
er  vor  Fader  og  Gud,  som  strækker  sin  Haand  ud  imod  os  og 
ønsker  at  drage  os  op  til  sig,  som  ikke  alene  sorger  for  Livet, 
idet  vi  pløjer  og  saar,  men  som  vil  skabe  os  aandeligt  Liv, 
hvis  vi  blot  vil  modtage  det.  Han  har  et  Budskab  til  os.  Et 
Kærlighedens  og  Naadens  Ord  med  Løfte  om  evig  Fred  og 
Lykke:  »Hver  den,  som  tror  paa  mig,  skal  aldrig  dø,«  sagde 
Herren. 

Og  Himlenes  og  Jordens  Skaber,  Giveren  af  alt  Liv  her  paa 
Jorden,  vil  give  os  evigt  Liv  i  sin  Himmel,  hvis  vi  blot  vil  tro 
paa  ham  med  den  samme  Slags  Tro,  som  den  vi  lægger  for 
Dagen,  naar  vi  pløjer,  planter  og  gøder  i  Forvisningen  om, 
at  vi  skal  kunne  hoste. 


265 


Dersom  vi  bereder  vore  Sjæle.  Dersom  vi  planter  Sand- 
hedens, Dydens,  Retfærdighedens  og  Kærlighedens  Fro,  river 
al  Syndens  Ukrudt  op  og  gøder  med  Tro,  Bon,  Renhed  og 
Pligtopfyldelse,  da  skal  vi  have  evigt  Liv,  den  største  af  alle 
Guds  Gaver.  J.  S.  H. 


EFTERAARSKONFERENCERNE. 

De  halvaarlige   Konferencer  vil   i  Efteraaret  blive   afholdt 
som  folger: 

I  Aalborg  den  6.  og  7.  Oktober. 
I  Aarhus  den  13.  og  14.  Oktober. 
I  Kobenhavn  den  20.  og  21.  Oktober. 
Konferencepræsidenterne  anmodes  om  at  ordne  og  arran- 
gere alle  Enkeltheder  vedrorende  Moder  og  Sammenkomster 
i  Forbindelse  med  Konferencen.  John  S    Hansen 

Missionspræsident. 


BESØG  AF  TRE  APOSTLE. 

Senator  Reed  Smoot,  Dr.  John  A.  Widtsoe  og  Ældste  David 
O.  McKay,  Præsident  over  den  europæiske  Mission,  besogte 
Skandinavien  i  Sidstningen  af  Juli  Maaned.  Senator  Smoots 
Besog  var  nærmest  for  at  studere  okonomiske  Forhold,  og  de 
to  andre  Brødre  var  i  hans  Rejseselskab.  Paa  Grund  af,  at  den 
store  Rejse  skulde  foretages  i  et  begrænset  Tidsrum,  blev  der 
ikke  Tid  til  at  overvære  Moder  her  i  Danmark. 

Senator  Smoot  blev  interviewet  af  Repræsentanter  fra  de 
store  Dagblade  baade  i  Kobenhavn  og  Kristiania,  og  »Poli- 
tiken« og  »Tidens  Tegn«  indeholdt  længere  Referater  af  Se- 
natorens Udtalelser  om  politiske  Sporgsmaal  saavel  som  om 
»Mormonismen«. 

Dr.  Widtsoe,  der  er  Præsident  for  Utah  genealogiske  Sel- 
skab, benyttede  Lejligheden  til  at  arrangere  for  Indkob  af 
større  Samlinger  genealogiske  Værker  til  Genealogisk  Selskab. 

(Af  Ældste  Orson  F.  Whitney  af  de  Tolvs  Raad.) 

IV. 
DEN  NY  FØDSEL. 

Før  vi  skrider  videre  til  Overvejelsen  af  andre  Emner,  vil 
det  være  passende  at  sige  noget  mere  om  en  Sag,  der  har  været 
Aarsagen  til  store  Stridigheder  i  Kristenheden.  Daabens  Be- 
tydning og  Form,  dens  Hensigt  og  Virkninger,  og  hvorvidt 
den  er  nødvendig  til  Frelse,  er  Spørgsmaalet,  der  har  været 
Genstand  for  store  Uenigheder,  men  som  med  Lethed  kan  be- 
svares, dersom  den  Helligaand  benyttes  som  Vejleder,  og  der 
ikke  foretages  Forvrængninger  af  Skriften. 

»Uden  nogen  bliver  født  af  Vand  og  Aand,  kan  han  ikke 
komme  ind  i  Guds  Rige.«  Saaledes  sagde  dette  Riges  Konge, 
da  han  talte  til  Nikodemus,  en  Raadsherre  blandt  Jøderne. 

Betydningen  af  disse  Ord,  der  var  tydelige  nok  for  de  første 
Dages  Kristne,  gik  tabt  eller  blev  forvansket  ned  gennem  Ti- 
derne til  vore  Dage.  Fra  de  tidligste  græske  Kirkefædres  Tid 
til  St.  Augustinus,  den  vestlige  eller  romersk-katolske  Kirkes 
store  Teolog,  fra  hans  Tid  til  Luther  og  Galvin  og  videre  ned 
til  Nutiden  har  Mennesker  diskuteret  om  den  mystiske  ny 
Fødsel,  som  Verdens  Forløser  erklærede  for  at  være  Ind- 
gangsdøren til  hans  Rige. 

Hvad  Jesus  sagde  til  Nikodemus,  burde  en  Gang  for  alle 
have  besvaret  Spørgsmaalet  om  Daabens  Nødvendighed. 

Alle  Spidsfindigheder  er  unødvendige  efter  denne  gud- 
dommelige Udtalelse.  Men  i  Tilslutning  hertil  har  vi  Frel- 
serens ikke  mindre  bestemte  Erklæring,  fremsat  den  Gang, 
han  selv  blev  døbt:  »Tilsted  det  nu;  thi  saaledes  sømmer  det 
sig  for  os  at  fuldkomme  al  Retfærdighed.«  Læg  Mærke  til,  at 
han  bruger  Flertalsformen  »os«  og  giver  derved  tilkende,  at 
Handlingen  var  nødvendig  i  al  Almindelighed.  Alligevel  vil 
nogen  hævde,  at  Jesu  Daab  var  af  saa  vidtrækkende  Betyd- 
ning, at  den  gjaldt  for  hele  den  menneskelige  Familie  saa- 

ledes,  at  Nødvendigheden  af  Daab  bortfaldt  for  den  øvrige 
Menneskeheds  Vedkommende. 

Til  alle,  som  hylder  saadanne  Anskuelser,  vil  jeg  rette  dette 
Spørgsmaal:  Kan  De  tænke  Dem  et  Rige,  i  hvilket  Kongen 
bliver  forlangt  til  at  opfylde  Lovene,  medens  Undersaatterne 
kan  blive  fri  derfor?  Er  det  ikke  langt  mere  rimeligt,  at  Kon- 
gen i  Stedet  for  Undersaatten  vilde  blive  fritagen  for  Lovens 
Opfyldelse?  Men  Lovene  i  Kristi  Rige  er  upartiske;  de  gælder 
for  alle  uden  Undtagelse.  Frelseren  forlanger  ikke  Lydighed 
af  andre  mod  Love,  som  han  ikke  selv  er  villig  til  at  opfylde. 
»Følg  mig«,  var  hans  Løsen. 

Det  er  sandt,  at  Daab  er  »til  Syndernes  Forladelse«,  og  hos 
Frelseren,  der  »voksede  op  uden  Synd  til  Frelse«,  var  der 
ingen  Synd  at  forlade.  Hvorfor  blev  han  da  døbt?  Johannes 
Døberen  forstod  dette,  da  Jesus  kom  til  ham  for  at  blive  døbt, 
og  dette  var  uden  Tvivl  Grunden  til,  at  han  vilde  formene 
ham,  sigende:  »Jeg  trænger  til  at  dobes  af  dig,  og  du  kommer 
til  mig!«  Vi  kan  ikke  tillægge  den  skyldfri  Synd,  ejheller  tør 
vi  vove  at  tvivle  om  Rigtigheden  af  hans  Lærdomme.  Et 
Menneske  maa  »fodes  paany  af  Vand  og  Aand«,  thi  ellers  kan 
han  ikke  »indkomme  i  Guds  Rige«. 

Frelserens  Daab  ophævede  ikke  Daabens  Nødvendighed, 
ligesaa  lidt  som  hans  Lidelser  for  Adams  Skyld  afskaffede 
Kval  og  Smerte  i  Verden.  Mænd  og  Kvinder  lider  endnu,  trods 
det  store  Sonoffer;  og  alle  maa  døbes  til  deres  egne  Synders 
Forladelse,  uagtet  »det  Guds  Lam,  der  bærer  al  Verdens 
Synd«,  blev  døbt  for  »at  fuldkomme  al  Retfærdighed«. 

Kristi  Daab  var  utvivlsomt  et  Eksempel,  der  har  dyb  sym- 
bolsk Betydning.  Den  skulde  berede  Vejen  for  et  endnu  storre 
Princip,  som  han  var  i  Færd  med  at  bringe  til  Verden,  og  som 
han  lærte  og  underviste  sine  Disciple  om.  Daaben  er  Døren  til 
Kristi  Kirke,  Guds  Rige  paa  Jorden,  fordi  den  repræsenterer 
Opstandelsen,  Indgangsdøren  til  evig  Herlighed.  Det  var  der- 
for passende,  at  det  store  Forbillede,  den  første  til  at  opstaa 
fra  de  døde,  skulde  modtaget  den  Ordinance,  der  symboliserer 

det  store,  himmelske  Under,  som  han  tilvejebragte  —  Forlos- 
ning fra  Graven  og  evigt  Liv  hinsides. 

Uagtet  Daaben  er  en  almindelig  Betingelse,  er  der  dog  visse 
Undtagelser.  Smaa  Børn,  for  unge  til  at  have  synctet,  og  som 
derfor  ikke  har  Omvendelse  behov,  er  fritagne  for  Daab,  og 
det  er  en  Forsyndelse  mod  Gud  at  døbe  dem,  thi  det  er  et  for- 
fængeligt Misbrug  af  en  hellig  Ordinance.  Forløste  ved  Kristi 
Blod,  er  deres  Uskyld  og  Renhed  et  Sindbillede  paa  Menne- 
skenes frelste  Tilstand,  idet  disse  maa  blive  ligesom  smaa 
Børn  for  at  være  værdige  til  Himmeriges  Rige.  Men  naar 
Børn  naar  Skælsaarsalderen,  da  bør  de  døbes. 

Saa  nødvendig  er  denne  Handling,  at  Evangeliet  giver  An- 
visning paa,  hvorledes  Daab  kan  udføres  for  dem,  der  er  gaaet 
bort  uden  at  være  døbte.  Mennesker  kan  ikke  svare  for  andre 
med  Hensyn  til  Handlinger  udførte  i  Kødet,  men  der  har  altid 
været  visse  hellige  Handlinger,  som  den  ene  kunde  udføre  for 
den  anden.  Moseloven  er  et  Eksempel  herpaa,  og  i  Evangeliet 
indtager  dette  Princip  en  fremskudt  Plads.  Hele  Kristendom- 
mens Væsen  og  Natur  hviler  paa  det  stedfortrædende  Arbejde, 
som  Jesus  Kristus  udførte  til  Forlosning  for  en  Verden,  som 
ikke  var  i  Stand  til  at  forløse  sig  selv. 

Daaben  er  i  to  Dele,  svarende  til  det  Væsen,  der  modtager 
den,  hvilket  er  baade  aandeligt  og  kødeligt;  Legemet,  eller  den 
materielle  Del,  repræsenteres  af  Vandet,  Aanden  af  den  Hel- 
ligaand.  Begge  er  nødvendige,  eftersom  det  ikke  er  Legemet 
alene  eller  Sjælen  alene,  der  døbes,  men  Legeme  og  Sjæl  i  et* 
Følgelig  bliver  Daaben  forrettet  i  den  materielle  Verden,  hvor 
baade  Legeme  og  Sjæl  kan  være  til  Stede.  En  Mand  eller 
Kvinde  kan  tro  og  omvende  sig  i  Aandernes  Verden,  men  kan 
ikke  blive  døbt  der,  da  Legemet  er  fraværende.  Og  følgelig  er 
Daab  af  Stedfortrædere  nødvendig  for  udøbte  Aander  i  hin 
Verden.  Daab  udføres  paa  Jorden  for  dem  af  samme  Grund, 
som  Johannes  døbte  i  »Ænon,  nær  Salem«  —  fordi  der  er 
Vand  her. 

Jesus  lignede  Daaben  ved  en  Fødsel;  thi  ligesom  Fødselen 

giver  Adgang  til  Jordelivet,  saaledes  peger  Daaben  hen  paa 
Opstandelsen,  der  giver  Adgang  til  Udødelighed  og  evigt  Liv. 
Menneskets  Sind  bør  derfor  være  forberedt  paa  noget,  der 
symboliserer  disse  Principper,  i  den  Ceremoni,  som  vor  Frel- 
ser indstiftede,  og  hvorved  der  gives  Adgang  til  hans  Rige. 
Denne  Symbolik  er  fuldtud  til  Stede  i  Daabshandlingen  ud- 
fort paa  rette  Maade  ved  Begravelse,  først  i  Vand  og  derefter 
i  Aand.  »Jeg  har  dobt  eder  med  Vand,  men  han  (Jesus)  skal 
døbe  eder  med  den  Helligaand.«  Saaledes  sagde  Johannes. 
Det  var  Daab  i  begge  Tilfælde,  og  Daab  betyder  Begravelse. 
Den  aandelige  Daab  meddeles  ved  Haandspaalæggelse.  Daa- 
ben er  et  Pagtens  Tegn,  som  Mennesker  gør  med  Gud,  naar  de 
indgaar  paa  at  tjene  ham.  Den  symboliserer  vor  Frelsers  Be- 
gravelse og  Opstandelse  og  maa  være  i  Lighed  med  disse  Be- 
givenheder. Kristi  Nedstigning  til  Jorden  og  hans  Opfart  til 
Himmelen  anskueliggøres  ved  dette  Pagtens  Tegn. 

At  denne  Handling  bør  udføres  ved  Begravelse  eller  Ned- 
dyppelse  i  Vand  fremgaar  allerede  af,  at  det  græske  Ord 
»baptizo«,  hvorfra  det  danske  Ord  »Daab«  er  oversat,  betyder 
dyppe  eller  dykke.  At  Neddyppelsens  Daab  blev  udført  af  Jo- 
hannes, blev  meddelt  vor  Frelser  og  forrettet  af  hans  Apostle, 
fremgaar  tydeligt  af  det  nye  Testamentes  Lærdomme.  End- 
videre har  vi  Arkæologers  og  Historikeres  Erklæringer 
gaaende  ud  paa,  at  Daaben  i  den  første,  kristne  Tid  blev  ud- 
ført ved  Neddyppelse  eller  Begravelse  i  Vand.  Gamle  Daabs- 
kapeller  og  andre  Oldtidslevninger  i  Asien,  Afrika  og  Europa 
viser,  at  denne  Daabsmetode  blev  benyttet.  De  kristne  Kirker 
i  Østen  —  den  græske,  russiske,  armeniske,  nestorianske  og 
koptiske  Kirke  —  har  altid  døbt  ved  Begravelse  og  tillader 
ingen  anden  Form. 

Vestens  Kirker  bevarede  denne  Daabsmetode  i  13  Aarhun- 
dreder  og  indførte  da  efterhaanden  Overøseise  eller  Bestæn- 
kelse  —  Ceremonier,  der  ikke  i  nogen  Maade  symboliserer  en 
Fødsel  eller  Opstandelse  og  derfor  ikke  er  i  Harmoni  med  den 
guddommelige    Hensigt,    i    hvilken    Daaben    blev    indstiftet. 


270 

Luther  hyldede  Neddyppelse  og  søgte  at  genindføre  denne 
Daabsmetode,  men  Calvin  erklærede,  at  Maaden,  hvorpaa  den 
udførtes,  intet  havde  at  betyde,  men  indrømmede  dog,  at  selve 
Navnet  betød  Neddyppelse,  og  at  dette  var  Maaden  i  den  op- 
rindelige Kirke. 

Jesu  Kristi  Kirke  af  Sidste-Dages  Hellige  har  kun  én 
Daabsmetode,  nemlig  »Fødsel  af  Vand  og  Aand«,  af  de  første 
Kristne  kaldet  »Tvætning  og  Igenfodelse«.  Begravelsens  Daab 
til  Syndernes  Forladelse,  dette  er  Ceremoniens  rette  Form  og 
Hensigt.  De  Sidste-Dages  Hellige  modtog  deres  Kundskab 
herom,  ikke  hovedsagelig  fra  Bibelen  eller  fra  andre  Opteg- 
nelser om  Guds  Handlemaade  med  Menneskene.  Den  kom  ved 
direkte  Aabenbaring  fra  Jesus  Kristus  til  hans  Tjener,  Jo- 
seph Smith,  der  fejede  Traditionernes  Stov  og  Spindelvævet 
til  Side,  afdækkede  Sandhedens  kostelige  Juvel  og  bragte  den 
tabte  Kundskab  tilbage  om  »én  Herre,  én  Tro  og  én  Daab«. 


DIGT. 

(Fra  »København«.) 

Paa  Himlens  blege  blaa 
en  kølig  Klarhed  glider. 
Ret  snart  skal  Solen  staa 
i  Skjul  af  Bakkens  Sider. 

Og  Solens  sidste  Fjed 
bag  Bakkerne  den  slukker. 
Tusmørket  gaar  med  Fred 
til  Engene,  som  dugger. 

Der  er  en  sød  og  blank 
andægtig  Stilhed  fremme; 
den  kom,  da  Lyset  sank 
bag  Vestens  Bakkebræmme. 

Snart  falder  Løvet,  dødt, 
at  lægge  sig  i  Dynger. 
Det  anes  gult  og  rødt 
og  rasler,  naar  det  gynger. 

Man  skræmmes  næsten  op, 
naar  en  forsinket  Skade 
forputter  sig  med  Hop 
imellem  Bøgens  Blade. 

Men  Larmen  driver  hen; 
hver  Raslen  er  forstummet. 
Og  Jorden  er  igen 
saa  tavs  som  Himmelrummet. 

Et  stort  og  stille  Svælg 
af  Ro  fra  Vest  til  Østen 
har  bragt  sin  kolde  Helg 
til  denne  Nat  i  Høsten. 

Et  sparsomt  Blomsterflor, 
Børn  af  den  døde  Sommer, 
staar  paa  den  klamme  Jord 
i  Duggen  og  forkommer. 

Vilhelm  From  Bartrumsen. 


STRØTANKER. 

Jeg  vilde  foretrække  selv  den  mest  ufordelagtige  Fred  for 
den  retfærdigste  Krig  nogensinde  udkæmpet.  Cicero. 

Der  har  aldrig  været  en  god  Krig  eller  en  daarlig  Fred. 

Ben.  Franklin. 

Vær  tilfreds  med  din  Lod,  og  det  bedste  Middel  til  at  blive 
det,  er  at  bygge  et  Hus  paa  den. 

De  siger,  at  en  fattig  Mand  kan  være  lykkelig;  men  en  lyk- 
kelig Mand  er  aldrig  fattig. 

Det  er  nok  at  vise  én  svag  Side  af  din  Karakter  ad  Gangen. 

Kundskab,  der  ikke  forøger  et  Menneskes  Ydeevne  og  Nytte, 
vil  maaske  foroge  hans  Daarligheder. 

Naturen  har  begravet  Sandheden  dybt  nede  paa  Havets 
Bund.  Democritus. 

Oprør  mod  Tyranner  er  Lydighed  mod  Gud. 

Verden  kender  intet  til  sine  storste  Mænd. 

Det  er  ikke  klogt  at  være  klogere  end  nødvendigt. 
Daaren  røber  altid  sig  selv  ved  at  le  i  Utide. 

Bliv  ikke  saa  vred,  at  du  ikke  kan  bede;  lad  ikke  Vrede  faa 
saaledes  overhaand  i  dit  Sind,  at  du  ikke  kan  give  din  Fjende 
Mad.  Brigham  Young. 

Det  er  meget  lettere  for  en  Taler  at  faa  Folk  til  at  raabe 
Hurra  end  faa  dem  til  at  tænke. 

Man  har  ingen  Beretning  om,  at  Samvittigheden  nogensinde 
har  begaaet  en  Fejl. 

Forfængelighedens  Bagside  er  Misundelse.  C.  Ploug. 


RETTELSE. 

Glarmester  Emil  Jensens  Død  og  Begravelse  foregik  i  Es- 
bjerg og  ikke  som  meddelt  i  sidste  Nummer  i  Aarhus. 

